1993-ban a Lotus versenyzője lett. Csapattársa a brit Johnny Herbert volt. Brazíliában hatodik lett, amivel megszerezte első világbajnoki pontját, a futamok nagy részén azonban rendre alulmaradt Herbertel szemben. A belga nagydíj edzésén komoly balesetet szenvedett, ami véget vetett a szezonjának. Helyét a portugál Pedro Lamy vette át a csapatnál. Alex csak a 94-es idény ötödik versenyén tért vissza; miután Lamy egy silverstone-i teszten eltörte mind a két lábát. Egyszer sem zárt pontszerzőként az évben. Legjobb eredménye egy kilencedik helyezés volt a spanyol futamról. A belga, valamint a portugál versenyekre nem őt, hanem a belga Philippe Adams-et nevezte a csapat; Adams és támogatói 500 000 dollárt fizettek a Lotus-istállónak a két versenyért.